બાપુએ યુવાનોને ત્રણ વસ્તુઓનું ખાસ ધ્યાન રાખવા ઉપર ભાર મુકતા જણાવ્યું હતું કે મારા યુવાન ભાઈઓ-બહેનો નિયતીને ધ્યાનમાં રાખજો. નિમિત્તને ધ્યાનમાં રાખજો અને નેતાને યાદ રાખજો. આપણે ધાર્યું હોય તેવું નથી થતું ત્યારે નિયતી મારા તમારા માટે બીજું વિચારતી હશે. જે યુવાન યાદ રાખશે તેને ડિપ્રેશન નહીં થાય. માણસે ક્યારે ઉઠવું જોઈએ તે અંગે શ્રોતાઓનું ધ્યાન દોરતા બાપુએ જણાવ્યું હતું કે માણસે પ્રાતઃકાળે ઉઠવું જોઈએ. પ્રાતઃકાળ એટલે અહીં સમજણનો પ્રાતઃ કાળ જ્યારે માણસમાં સમજણ આવે ત્યારે તેણે ઉઠવું જોઈએ. પ્રાતઃ કાળનો અર્થ એટલે થોડો ચમકારો થાય અને આપણે જાગી જઈએ તે પ્રાતઃકાળ આપણને લાગે કે સજ્જન માણસ સમસ્યાથી ઘેરાયો છે. ત્યારે માણસે ઉઠવું જોઈએ.